SRIJEDA 6.5. 4.r.

1. SAT: HJ Lektira: Književnost/ Odnosi među likovima: Heidi, Johanna Spyri

Danas prati nastavu HJ na HRT 3 u 11:00 sati!

Tekst: <https://view.genial.ly/5ea1584b1c50690d7959f073>

Kviz nakon čitanja: <https://view.genial.ly/5ea0c24fd407580db9e0a2cc>

HEIDI

JOHANNA SPYRI

Johanna Spyri je švicarska književnica rođena 1827., a umrla je 1901. Pisala je uglavnom o djeci koja bezbrižno žive u šumama i selima daleko u visokim Alpama.

Heidi je **dječji roman** jer su glavni likovi djeca.

**Dječji likovi**: Heidi, Peter i Klara

**Odrasli likovi:** Djed, gospodin i gospođa Sesemann, Peterova majka, Bakica, doktor, župnik, gospođica Rottenmeir

**Mjesta radnje:** pašnjak, Djedova kuća, Petrova kuća, kuća u Frankfurtu, škola i kuća u selu

**Vrijeme radnje:** nekoliko godina (Heidi dolazi Djedu s pet godina i pratimo njezino odrastanje na planini, u Frankfurtu i ponovno na planini)

**Sažetak:**

**Uvod:** djevojčica Heidi dolazi živjeti kod Djeda na planinu

**Zaplet:** teta Dete vodi je u Frankfurt da bude prijateljica djevojčici Klari koja je u kolicima, a i inače je boležljiva

**Rasplet:** Heidi se vraća na planinu Djedu, a za njom dolazi i Klara, koja ozdravi i počne samostalno hodati

**Tema:** život djevojčice Heidi kod Djeda na planini

**Poruka:** Dobro se dobrim vraća. Budi dobar, širi radost i dobrotu i tako će ti biti vraćeno.

**Tijek događaja:**

1. Heidi dolazi Djedu na planinu

2. Druženje s Peterom

3. Kod Bakice

4. U Frankfurtu kod Klare

5. Heidi se vraća na planinu

6. U posjet Djedu i Heidi dolazi Klarin doktor

7. Klara je prohodala na planini

Posudi u knjižnici knjigu *Heidi* i pokušaj je pročitati.

Bilješke napiši u pisanku za lektiru.

2. SAT: MAT **Pisano dijeljenje (1 036 : 74) – vip. -** pisano dijeljenje višeznamenkastoga broja dvoznamenkastim brojem

RB – 111., 112. ZZ – 107.

U bilježnici provjeri točnost rješenja.

1 462 : 17 = 86 1 863 : 69 = 15 1 728 : 36 = 48

Riješi zadatke u RB i ZZ**.** Zadaci u ZZ nisu obavezni! **112. str. u RB mi poslikaj i pošalji!**

3.  SAT: VJ

Došli smo do 6. poglavlja: GRADIMO KRISTOVU CRKVU.

Napisat ćemo u svoju bilježnicu naslov: KRISTOV DUH OKUPLJA CRKVU.

Pročitaj tekst na 84. stranici i prepiši četiri crno tiskana retka u bilježnicu.

Ispod toga napiši u plavoj boji - O dođi Stvorče, Duše Svet!

Kada to završiš nacrtaj 12 plamenih jezika (plamena), Za svakog apostola i za Isusovu majku Mariju.

4.  SAT: VJ

Kako bi se malo odmorio imaš lakši zadatak za drugi sat.

Uz pomoć udžbenika - tekst na 85. stranici - riješi u radnoj bilježnici 1. zadatak koji je na 62. i 63. stranici. Iz zadanih 6 pitanja dobit ćeš 6 slova i upiši ih u kružiće na kraju prvoga zadatka.

Neka tebe i sve tvoje snaži i vodi Duh Sveti.

Želim svima radosno učenje.